CELEX: 22005D0612
Language: el
Date: 2005-07-12 00:00:00
Title: 2005/612/EK: Απόφαση αριθ. 1/2005 της επιτροπής αεροπορικών μεταφορών Κοινότητας/Ελβετίας, της 12ης Ιουλίου 2005, για την τροποποίηση του παραρτήματος της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές

12.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 210/46
            
         
      ΑΠΌΦΑΣΗ αριθ. 1/2005 ΤΗΣ ΕΠΙΤΡΟΠΉΣ ΑΕΡΟΠΟΡΙΚΏΝ ΜΕΤΑΦΟΡΏΝ ΚΟΙΝΌΤΗΤΑΣ/ΕΛΒΕΤΊΑΣ
   
   της 12ης Ιουλίου 2005
   για την τροποποίηση του παραρτήματος της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές
   (2005/612/ΕΚ)
   Η ΕΠΙΤΡΟΠΗ ΑΕΡΟΠΟΡΙΚΩΝ ΜΕΤΑΦΟΡΩΝ ΚΟΙΝΟΤΗΤΑΣ/ΕΛΒΕΤΙΑΣ,
   Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τις αεροπορικές μεταφορές, καλούμενης εν προκειμένω «η συμφωνία», και ιδίως το άρθρο 23 παράγραφος 4,
   ΑΠΟΦΑΣΙΖΕΙ:
   Άρθρο 1
   1.   Το ακόλουθο κείμενο προστίθεται μετά το σημείο 4 (Αεροπορική Ασφάλεια) του παραρτήματος της συμφωνίας:
   
      «5.   Αεροπορική ασφάλεια
      αριθ. 2320/2002
      Κανονισμός (ΕΚ) του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002 για τη θέσπιση κοινών κανόνων στο πεδίο της ασφάλειας της πολιτικής αεροπορίας, όπως τροποποιήθηκε από τον κανονισμό (ΕΚ) αριθ. 849/2004.
      (Άρθρα 1-8, 10-13)».
   
   2.   Μετά την προσθήκη που αναφέρεται στο άρθρο 1 παράγραφος 1 της παρούσας απόφασης προστίθεται το ακόλουθο κείμενο:
   
      «αριθ. 622/2003
      Κανονισμός (ΕΚ) της Επιτροπής, της 4ης Απριλίου 2003, για τον καθορισμό μέτρων για την εφαρμογή των κοινών βασικών προτύπων ασφαλείας των αερομεταφορών, όπως τροποποιήθηκε από τον κανονισμό (ΕΚ) αριθ. 68/2004.».
   
   3.   Το ακόλουθο κείμενο προστίθεται μετά την προσθήκη που αναφέρεται στο άρθρο 1 παράγραφος 2 της παρούσας απόφασης:
   
      «αριθ. 1217/2003
      Κανονισμός (ΕΚ) της Επιτροπής της 4ης Ιουλίου 2003, για θέσπιση των κοινών προδιαγραφών για τα εθνικά προγράμματα ποιοτικού ελέγχου της ασφάλειας της πολιτικής αεροπορίας.».
   
   4.   Μετά την προσθήκη που αναφέρεται στο άρθρο 1 παράγραφος 3 της παρούσας απόφασης προστίθεται το ακόλουθο κείμενο:
   
      «αριθ. 1486/2003
      Κανονισμός (ΕΚ) της Επιτροπής, της 22ας Αυγούστου 2003, για καθορισμό των διαδικασιών διεξαγωγής των επιθεωρήσεων της Επιτροπής στο πεδίο της ασφάλειας της πολιτικής αεροπορίας.
      (Άρθρα 1-13, 15-18)».
   
   5.   Μετά την προσθήκη που αναφέρεται στο άρθρο 1 παράγραφος 4 της παρούσας απόφασης προστίθεται το ακόλουθο κείμενο:
   
      «αριθ. 1138/2004
      Κανονισμός (ΕΚ) της Επιτροπής, της 21ης Ιουνίου 2004 για την καθιέρωση κοινού ορισμού των ζωτικών τμημάτων των ελεγχόμενων περιοχών ασφαλείας των αερολιμένων.».
   
   Άρθρο 2
   Η αρίθμηση του σημείου 5 (Λοιπά) του παραρτήματος της συμφωνίας αλλάζει σε 6.
   Άρθρο 3
   Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης, και στην Επίσημη Συλλογή της Νομοθεσίας της Ελβετικής Συνομοσπονδίας. Αρχίζει να ισχύει την πρώτη ημέρα του δεύτερου μήνα από την έκδοσή της.
   
      Βρυξέλλες, 12 Ιουλίου 2005.
      
         
            Για την Κοινή Επιτροπή
         
         
            Ο Επικεφαλής της Κοινοτικής Αντιπροσωπείας
         
         Daniel CALLEJA CRESPO
         
      
      
         
            Ο Επικεφαλής της Ελβετικής Αντιπροσωπείας
         
         Raymond CRON